stanford-oval/wikipedia huggingface dataset:
ג'ייסון סיגרס

| --- | --- |

ג'ייסון סיגרס, 2011
 לידה:  24 באוגוסט 1985 (בן 39) דאלאס, טקסס, ארצות הברית
 עמדה:  קלע
 גובה:  1.93 מטרים
 מכללה:  מכללת ניו מקסיקו (2003–2005)   אוניברסיטת אולבני (2005–2007)
 דראפט:  לא נבחר, 2007
 קבוצות כשחקן
 2007–2008   2008–2009   2009–2010   2010–2012  2012–2013   2013   2013–2014   2014–2015   2015–2017   2017–2018   2019   2019–2021   2021- 2023:  באקן ברס   בונקורט   ליל   רואן מטרופול בסקט   ליל   שטרסבורג IG  בולזאק באסקט   סן קנטן   הפועל גלבוע גליל   מכבי ראשון לציון   קויאנג אוריונס   הפועל חיפה   מכבי עירוני רעננה
ג'ייסון סיגרס (באנגלית: Jason Siggers; נולד ב-24 באוגוסט 1985) הוא כדורסלן עבר אמריקאי, ששיחק בעמדת הקלע ברוב מהלך הקרירה בצרפת ובישראל. גובהו 1.93 מטרים ומשקלו 90 קילוגרם. שיחק בעבר בקבוצות מדנמרק, משווייץ, מצרפת, מישראל ומקוריאה הדרומית.
קריירה

סיגרס למד בתיכון סקייליין בדאלאס, טקסס, יחד איתו שיחק סי. ג'יי. מיילס. הוא שיחק כדורסל במכללת ניו מקסיקו ובאוניברסיטת אולבני שבניו יורק. בשנה הראשונה שלו באולבני, דורג סיגרס במקום השמיני בקרב מובילי המחוז המזרחי כשהוא קולע 14.2 נקודות ושלישי באחוזי קליעה מקו העונשין עם 82.9%. כמו כן הוא העמיד ממוצעים של 3.9 ריבאונדים ו-2.2 אסיסטים למשחק. ב-27 במרץ 2007 נבחר סיגרס לחמישייה הראשונה של המחוז.
את הקרירה המקצוענית החל במדי באקן ברס מליגת העל הדנית בה שיחק 5 משחקים בלבד והעמיד בהם ממוצע של 25 נק', 4.6 ריבאונדים ו-4.2 אסיסטים.
בעונה הבאה עבר לשחק בבונקורט מליגת העל השווצרית בה העמיד ממוצאים של 17 נק', 3.2 ריבאונדים ו-3 אסיסיטים.
בעונת 2009/10 חתם בליל מהליגה הצרפתית השנייה במדיה העמיד ממוצע של 18 נק', 4.6 ריבאונדים ו3.4 אסיסטים.
לאחר שעזב את ליל חתם לשנתיים רואן מטרופול בסקט גם היא מהליגה השנייה. בעונה הראשונה בקבוצה העמיד 18.6 נק' ו-4.2 ריבאונדים ובעונה השנייה 18.5 נק' ו-4.1 רביאונדים.
לאחר מכן שב לעונה נוספת בליל בה העמיד ממוצאים של 18.1 נק' ו-4.5 ריבאונדים. לקראת סיום העונה עבר לשטרסבורג IG מהליגה הבכירה והעמיד 10 נק' בממוצע בצמד משחקי הליגה ו-6.6 נק' ב-8 משחקים בפלייאוף.
בעונה הבאה, עונת 2013/14 שב סיגרס לליגה השנייה וחתם בבולזאק באסקט בה העמיד 13 נק' ו-3.7 ריבאונדים.
בעונה הבאה עבר לסן קנטן בה העמיד 14.4 נק' ו-3.6 ריבאונדים.
בעונת 2015/2016 שיחק בליגה הלאומית במדי הפועל גלבוע גליל, איתה זכה באליפות הליגה הלאומית והעפיל לליגת העל. בעונה זו העמיד 19.7 נק' ו-4.1 ריבאונדים. בעונת 2016/2017 המשיך לשחק בהפועל גלבוע גליל, וזכה כשחקנה בפרס השחקן השישי של העונה בליגת העל. באותה עונה קלע לזכות קבוצתו שני סלי ניצחון נגד מכבי תל אביב. בעונה זו העמיד 17.1 נק' ו-4.3 ריבאונדים. בסיום העונה שיחק לתקופה קצרה ברפובליקה הדמוניקנית במדי טיטנאס לייסי. בעונת 2017/2018 שיחק עבור מכבי ראשון לציון. בעונה זו העמיד 14.3 נק' בממוצע.
בעונת 2018/2019 שיחק בקבוצת קויאנג אוריונס מליגת העל הקוריאנית. בעונה זו העמיד 13.6 נק' ו-4.2 ריבאונדים ובמהלכה נפצע ושבר את ידו.
ב-9 בנובמבר 2019 חתם במדי הפועל חיפה מהליגה הלאומית בכדורסל וערך את הופעת הבכורה שלו יומיים לאחר מכן, במשחק ההפסד לקבוצתו לשעבר, גלבוע גליל, במסגרת גביע המדינה. בעונה זו העמיד 20.1 נק', 5.8 ריבאונדים ו2.8 אסיסטים. ביוני 2020, עם עלייתה לליגת העל בכדורסל, הפועל חיפה החתימה אותו לעונה נוספת. בעונתו השנייה בקבוצה העמיד 15.3 נק' ו-3.3 ריבאונדים.
ב-30 באוגוסט 2021 חתם במדי מכבי עירוני רעננה מהליגה הלאומית בכדורסל. בעונתו הראשונה בקבוצה העמיד 23.5 נק', 5.9 ריבאונדים ו-4.6 אסיסטיים. לאחר סיום העונה חתם בקבוצה לעונה נוספת. בסיום עונת 2022/23 העמיד ממוצעים של 18.7 נק' ו-3.9 ריבאונדים.
קריירה > חיים אישים

סיגרס נשוי ללטויה ואב לשלושה, בנו הבכור הוא כדורסלן יוטה ג'אז קיונטה ג'ורג'.
הערות שוליים

↑  כפיר אדר, ‏ג'ייסון סיגרס ימשיך עם הפועל חיפה בליגת העל, באתר ONE‏, 4 ביוני 2020
ערך זה הוא קצרמרבנושא כדורסלנים. אתם מוזמנים לתרום לוויקיפדיה ו.
ג'רי סטקהאוס

| --- | --- |

סטקהאוס בשנת 2020
 לידה:  5 בנובמבר 1974 (בן 49) קינסטון, קרוליינה הצפונית, ארצות הברית
 עמדה:  קלע, סמול פורוורד
 גובה:  1.98 מטר
 מספר:  24, 42
 מכללה:  אוניברסיטת קרוליינה הצפונית
 דראפט:  בחירה שלישית, 1995 פילדלפיה 76'
 קבוצות כשחקן
 1995–1998 1998–2002 2002–2004 2004–2009 2010 2010–2011 2011–2012 2012–2013:  פילדלפיה 76' דטרויט פיסטונס וושינגטון ויזארדס דאלאס מאבריקס מילווקי באקס מיאמי היט אטלנטה הוקס ברוקלין נטס
 הישגים כשחקן
 2 בחירות למשחק האולסטאר (2000, 2001) חמישיית הרוקיז של העונה (1996)
 קבוצות כמאמן
 2015–2016 2016–2018 2018–2019 2019–:  טורונטו ראפטורס (עוזר) ראפטורס 905 ממפיס גריזליס (עוזר) אוניברסיטת ואנדרבילט
 הישגים כמאמן
 זכייה באליפות ליגת הפיתוח (2017) מאמן העונה בליגת הפיתוח (2017)
ג'רי דרנל סטקהאוס (באנגלית: Jerry Darnell Stackhouse; נולד ב-5 בנובמבר 1974) הוא כדורסלן עבר ומאמן אמריקאי, אשר שיחק בליגת ה-NBA בין השנים 1995–2013, בעמדות הקלע והסמול פורוורד. ממוצעיו הכוללים לאורך 18 עונותיו בליגה הם 16.9 נקודות, 3.3 אסיסטים ו-3.2 ריבאונדים למשחק.
מאז שנת 2019 משמש כמאמן הראשי של קבוצת הכדורסל באוניברסיטת ואנדרבילט. בעבר אימן את קבוצת ראפטורס 905, עמה זכה באליפות ליגת הפיתוח של ה-NBA בעונתו הראשונה כמאמן ראשי.
קריירת משחק

סטקהאוס הוא בוגר אוניברסיטת קרוליינה הצפונית בצ'אפל היל. בקבוצת הכדורסל של האוניברסיטה שיחק לצדו של שחקן NBA בולט אחר לעתיד, ראשיד וולאס.
קריירת משחק > פילדלפיה 76'

לאחר שנתיים בליגת המכללות נרשם סטקהאוס לדראפט ה-NBA‏ 1995, ונבחר במקום השלישי על ידי פילדלפיה 76'. כבר בעונתו הראשונה בפילדלפיה, 1995/1996, היה סטקהאוס הקלעי המוביל של הקבוצה עם 19.2 בממוצע למשחק, ונבחר לחמישיית הרוקיז של העונה. בעונה שלאחר מכן הצטרף לפילדלפיה אלן אייברסון, ויחד איתו היה סטקהאוס מהכוכבים הגדולים של הקבוצה. השניים קלעו במשותף 44.2 נקודות בממוצע למשחק כאשר שיחקו בפילדלפיה.
קריירת משחק > דטרויט פיסטונס

באמצע עונת 1997/1998 עבר סטקהאוס לקבוצת דטרויט פיסטונס, במדיה הגיע לשיא הקריירה שלו. בעונת 2000/2001 הוא הציג את עונתו הטובה בקריירה, כאשר העמיד ממוצעים של 29.8 נקודות, 3.9 ריבאונדים ו-5.1 אסיסטים למשחק. במשחק מול שיקגו בולס באותה עונה הוא קלע 57 נקודות, שהיוו את מספר הנקודות העונתי הגבוה ביותר בליגה והגבוה בתולדות דטרויט. הוא השתתף במשחק האולסטאר של ה-NBA בשנים 2000 ו-2001. סטקהאוס העפיל שלוש פעמים עם דטרויט למשחקי הפלייאוף, אך הגיע רק פעם אחת לסיבוב השני, בעונת 2001/2002.
קריירת משחק > וושינגטון ויזארדס

בקיץ 2002 הועבר סטקהאוס בטרייד לוושינגטון ויזארדס, יחד עם בראיין קרדינל וראטקו וארדה, בתמורה לריצ'רד המילטון, בובי סימונס ויוברט דייוויס. כמו בקבוצותיו הקודמות, בלט סטקהאוס גם במדי וושינגטון, כשבעונתו הראשונה בקבוצה הוביל אותה במדדי הנקודות (21.5) והאסיסטים (4.5) בממוצע למשחק. באותה עונה שיחק בוושינגטון לצדו של מייקל ג'ורדן, בעונתו האחרונה בקריירה. בעונת 2003/2004 שיחק סטקהאוס ב-26 משחקים בלבד, בשל פציעה וניתוח שעבר בברכו.
קריירת משחק > דאלאס מאבריקס

ב-2004 עבר סטקהאוס עם דווין האריס וכריסטיאן לייטנר לקבוצת דאלאס מאבריקס, בתמורה לאנטואן ג'יימיסון. בתקופתו בדאלאס שימש סטקהאוס בעיקר על תקן שחקן שעולה ותורם לקבוצה מהספסל. הוא החמיץ חלק גדול משתי עונותיו הראשונות בקבוצה בשל פציעות נשנות בברכו. בעונת 2005/2006 הגיע סטקהאוס להישג הגדול בקריירה שלו, כאשר היה חלק חשוב בהגעתה של דאלאס עד לסדרת גמר ה-NBA, בו התמודדה מול מיאמי היט. במשחק הרביעי של סדרת הגמר ביצע סטקהאוס עבירה גסה על שחקן מיאמי שאקיל אוניל, ובשל כך הושעה מהמשחק החמישי. בחמשת משחקי הגמר בהם שותף קלע סטקהאוס 12.8 נקודות בממוצע למשחק, אך דאלאס הפסידה בסדרה בתוצאה 2–4. בעונת 2008/2009 ירד מעמדו של סטקהאוס בדאלאס, והוא שותף בעשרה משחקים בלבד. לאורך 5 עונותיו עם המאבריקס קלע 12.2 נקודות בממוצע למשחק.
קריירת משחק > שלהי הקריירה

ביולי 2009 הועבר בטרייד לממפיס גריזליס, אך שוחרר ממנה מספר ימים לאחר מכן. בינואר 2010 חתם במילווקי באקס עד לסיום עונת 2009/2010.
ב-23 באוקטובר 2010 הצטרף למיאמי היט, וב-42 משחקיו במיאמי רשם ממוצעים של 20.4 דקות ו-8.5 נקודות למשחק. בפלייאוף 2011 העפיל עם ההיט לגמר ה-NBA, בו התמודדו מול המאבריקס ב"שחזור" גמר 2006. בסדרת הגמר עצמה הפסידה מיאמי בתוצאה 2–4.
בשנים 2011–2013 שיחק עבור אטלנטה הוקס וברוקלין נטס בטרם פרש ממשחק, בגיל 38.
קריירת אימון

ביוני 2015 מונה סטקהאוס לתפקיד עוזר מאמן בקבוצת טורונטו ראפטורס. בעונתו הראשונה בתפקיד הגיע עם הקבוצה עד לגמר המזרח, בו הפסידה הקבוצה לקליבלנד קאבלירס.
בספטמבר 2016 מונה למאמן קבוצת ראפטורס 905, קבוצת הבת ששיחקה בליגת הפיתוח. הקבוצה סיימה את העונה במאזן 11-39, הגיעה עד לגמר בו ניצחה את קבוצת ריו גראנדה ואלי וייפרס בשלושה משחקים וזכתה באליפות.
באפריל 2019 מונה למאמן קבוצת הכדורסל של אוניברסיטת ואנדרבילט.
הערות שוליים

↑  סטטיסטיקות הקריירה של סטקהאוס ב-NBA, באתר basketball-reference.com
↑  Jerry Stackhouse Named Head Coach Of Raptors 905, 9 September 2016
↑  סטקהאוס ממונה למאמן קבוצת ואנדרבילט, באתר CBS,‏ 5 באפריל 2019
גונוסטומטיים

| גונוסטומטיים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: סטומיי תהומות
משפחה:: גונוסטומטיים
שם מדעי
 Gonostomatidae ‏גיל, 1893

גונוסטומטיים (שם מדעי: Gonostomatidae) היא משפחה של דגים מסדרת סטומיי תהומות החיים במצולות האוקיינוס. הם היו ידועים כבר מ-1930 ונחקרו לעומק בידי החוקר לב ברג ב-1958.
מאפיינים

דגים אלה חיים בשלושת האוקיינוסים הגדולים: האטלנטי, השקט וההודי ובני הסוג Cyclothone חיים גם באוקיינוס הקרח הצפוני. סוג זה גם מכיל את מיני החולייתנים המרובים ביותר בעולם כולו, ככל הנראה ומונים מאות טריליונים של דגים בלהקה. דגים אלה חיים בתהומות האוקיינוס אך עולים בלילה ללקט פלנקטון ואוכלי פלנקטון העולים לפני המים בלילה.
אורכם 2–30 ס"מ והם בעלי גוף שחור מוסווה וצבענים פולטי אור לאורך גופם הדק. הם בעלי לסתות מפלצתיות דמויות זיפים שנועדו לעזור להם להתגבר על כל טרף אפשרי.
מיון

במשפחה 8 סוגים ו-32 מינים:
משפחה גונוסטומטיים (Gonostomatidae)
סוג ומין יחיד Bonapartia pedaliota
סוג Cyclothone – בו 13 מינים
סוג Diplophos – בו 5 מינים
סוג Gonostoma – בו 3 מינים
סוג Manducus – בו 2 מינים
סוג Margrethia – בו 2 מינים
סוג Sigmops – בו 4 מינים
סוג ומין יחיד Triplophos hemingi
מינים אחרים שהשתייכו למשפחה עברו למשפחה זְהַרְנוּנִיִּים.
הערות שוליים

↑  Broad, William J. (2015-06-29). "An Ocean Mystery in the Trillions (Published 2015)". The New York Times (באנגלית אמריקאית). ISSN 0362-4331. נבדק ב-2021-01-07.
| --- | --- |
בקרת זהויות :  NLI: 987007533640205171
ג'ייסון סמית'

| --- | --- |

סמית' בשנת 2017
 לידה:  2 במרץ 1986 (בן 38) גרילי, קולורדו, ארצות הברית
 עמדה:  פאוור פורוורד, סנטר
 גובה:  2.13 מטרים
 מספר:  14, 20
 מכללה:  אוניברסיטת המדינה של קולורדו
 דראפט:  בחירה מספר 20, 2007 מיאמי היט
 קבוצות כשחקן
 2007–2010 2010–2014 2014–2015 2015–2016 2016–2018 2018–2019 2019:  פילדלפיה 76' ניו אורלינס הורנטס/פליקנס ניו יורק ניקס אורלנדו מג'יק וושינגטון ויזארדס מילווקי באקס ניו אורלינס פליקנס
ג'ייסון ויקטור סמית' (באנגלית: Jason Victor Smith; נולד ב-2 במרץ 1986) הוא כדורסלן אמריקאי, המשחק בעמדות הפאוור פורוורד והסנטר. ממוצעיו הכוללים לאורך 11 עונותיו בליגת ה-NBA הם 6.1 נקודות ו-3.4 ריבאונדים למשחק.
קריירת מכללות

סמית' נולד בעיר גרילי שבקולורדו, ובשנת 2004 החל ללמוד באוניברסיטת המדינה של קולורדו. ב-3 עונותיו בקבוצת הכדורסל של האוניברסיטה העמיד ממוצעים של 14.7 נקודות, 7.9 ריבאונדים, 2.0 אסיסטים ו-1.7 חסימות למשחק, אך באף אחת מהעונות לא העפילה הקבוצה לטורניר אליפות המכללות.
קריירת משחק מקצועית

בדראפט ה-NBA‏ 2007 נבחר סמית' בבחירה ה-20 על ידי מיאמי היט, ומיד הועבר בטרייד לפילדלפיה 76' בתמורה לדקוואן קוק ובחירת דראפט עתידית. בעונת הרוקי שלו קלע סמית' 4.5 נקודות בממוצע למשחק, כשחקן ספסל. בקיץ 2008 סבל מקרע ברצועה הצולבת הקדמית, בגינו נאלץ להחמיץ את כל עונת 2008/2009.
בספטמבר 2010 הועבר עם וילי גרין בטרייד לניו אורלינס הורנטס, בתמורה לדריוס סונגאילה וקרייג בראקינס. לאורך עונת 2011/2012 פתח בכמחצית ממשחקי קבוצתו, וקבע שיא קריירה של 9.9 נקודות בממוצע למשחק. ב-7 באפריל 2012 קלע סמית' שיא קריירה למשחק של 26 נקודות, בניצחון קבוצתו מול מינסוטה טימברוולבס. בשתי העונות הבאות המשיך להציג יכולת טובה, עם 8.8 נקודות למשחק, אולם שותף ב-82 משחקים בסך הכול (מתוך 164) בשל פציעות בעצם השכם ובברך.
לקראת עונת 2014/2015 חתם על חוזה בניו יורק ניקס, ולאורך עונתו היחידה בקבוצה שותף בכל המשחקים וקלע 8.0 נקודות בממוצע למשחק.
ביולי 2015 חתם על חוזה לעונה אחת באורלנדו מג'יק.
ביולי 2016 חתם על חוזה ל-3 עונות בוושינגטון ויזארדס, בסך כ-16 מיליון דולר. בעונת 2016/2017 העפיל עם הוויזארדס לחצי גמר האזור המזרחי, לראשונה בקריירה, כמחליפם מהספסל של מרצ'ין גורטאט ומרקיף מוריס. בעונה העוקבת שותף ב-33 משחקים בלבד, על אף שהיה כשיר לשחק.
בעונת 2018/2019 שיחק לתקופות קצרות עבור הוויזארדס (12 משחקים), מילווקי באקס (6 משחקים) וניו אורלינס (שני משחקים), בטרם שוחרר מהפליקנס במרץ 2019.
הערות שוליים

↑  סטטיסטיקות הקריירה של סמית' ב-NBA, באתר basketball-reference.com
↑  סטטיסטיקות המכללות של סמית', באתר sports-reference.com
↑  רשימת הנבחרים בדראפט 2007, באתר basketball-reference.com
↑  סמית' נבחר על ידי מיאמי ומועבר לפילדלפיה, באתר denverpost.com,‏ 28 ביוני 2007
↑  סמית' סובל מקרע ב-ACL, באתר ESPN,‏ 8 באוגוסט 2008
↑  סמית' וגרין נשלחים בטרייד לניו אורלינס, באתר ESPN,‏ 23 בספטמבר 2010
↑  סטטיסטיקות המשחק בין ניו אורלינס למינסוטה, באתר basketball-reference.com
↑  סמית' סיכם על חוזה בניו יורק, באתר ESPN,‏ 16 ביולי 2014
↑  סמית' סיכם על חוזה באורלנדו, באתר ESPN,‏ 7 ביולי 2015
↑  סמית' סיכם על חוזה בוושינגטון, באתר וושינגטון פוסט, 5 ביולי 2016
↑  ניו אורלינס משחררת את סמית' ומחתימה את ווד, באתר הקבוצה, 20 במרץ 2019
ג'ייסון ריץ'

| --- | --- |

 לידה:  8 במאי 1986  (בן 38) פנסאקולה שבפלורידה
 עמדה:  רכז, קלע
 גובה:  1.91 מטר
 מכללה:  פלורידה סטייט
 דראפט:  לא נבחר, 2008
 קבוצות כשחקן
 2008 - 2009   2009 - 2010   2010 - 2011   2011   2012   2012 - 2013   2013 - 2014   2014 - 2015   2015 - 2017   2017 - 2018   2018 - 2019   2019 - 2020   2021 - 2022   2022 - 2023:  קאנטו   מכבי חיפה   הפועל ירושלים   אוסטנדה   ואנולי קרמונה   ייניסיי קרסנויארסק   ואנולי קרמונה   אלאן שאלון   פריז לבלואה   אבלינו   בשיקטש   גזיאנטפ בסקטבול   נאפולי באסקט   בשיקטש
 
ג'ייסון ריץ' (באנגלית: Jason Rich; נולד ב-8 במאי 1986 בפנסאקולה, פלורידה) הוא כדורסלן אמריקאי המשחק בעמדות הרכז והקלע. ריץ' נחשב לשחקן הגנה מצטיין וידוע גם ביכולתיו האתלטיות וביכולת המסירה הגבוהה שלו.
את דרכו בכדורסל החל ריץ' בנבחרת בית הספר על שם דר. פיליפס, בה שיחק בין השנים 2000-2004. עם סיום לימודיו התיכוניים החל לשחק באוניברסיטת פלורידה סטייט ולאחר שנתיים לא מוצלחות במיוחד, הפך בעונת 2006/2007 לשחקן המוביל של הקבוצה וקבע ממוצעים של 14.5 נקודות, 2.0 אסיסטים, 4.4 ריבאונדים ו-1.1 חטיפות למשחק. לאחר עונה נוספת במכללות יצא לאירופה וחתם בקבוצה האיטלקית קאנטו, ובעונה אחת במדיה קלע 9.8 נקודות, מסר 1.5 אסיסטים והוריד 3.2 ריבאונדים בממוצע למשחק והוביל אותה למקום התשיעי בסרייה א' ולרבע גמר הגביע האיטלקי, בו הפסידה 77-65 למונטפסקי סיינה.
בעונת 2009/2010 עבר למכבי חיפה הישראלית. כבר עם תחילת העונה הפגין ריץ' יכולת טובה ואת משחק הפתיחה נגד מכבי תל אביב סיים עם 16 נקודות, 3 ריבאונדים ו-3 אסיסטים. בהמשך שמר על רמת משחק גבוהה, אך במהלך חודש דצמבר 2009, סבל מיכולת קליעה ירודה ולא עבר את רף 10 הנקודות בכל ארבעת משחקי הליגה בחודש זה. עם זאת, ב-24 בדצמבר הפגין את אחד ממשחקי השיא שלו בחיפה, כאשר קלע 28 נקודות ומסר 4 אסיסטים במשחק רבע גמר גביע המדינה נגד עירוני אשקלון, אך קבוצתו הפסידה 95-87. לאחר משחק זה הפך לשחקן המוביל של חיפה יחד עם דבון ג'פרסון והשיג רצף של שבעה משחקים בהם לא ירד מ-17 נקודות. גם בפלייאוף הפגין יכולת מצוינת, אך לא הצליח למנוע את הדחתה של קבוצתו כבר ברבע הגמר על ידי ברק נתניה. בסך הכל סיים את העונה עם ממוצעים מצוינים של 14 נקודות, 3.1 אסיסטים, 3.9 ריבאונדים ו-1.2 חטיפות למשחק בעונה הסדירה ו-16.8 נקודות, 3.2 אסיסטים, 4.2 ריבאונדים ו-1.5 חטיפות למשחק בפלייאוף.
בעונת 2010/2011 עבר לשחק בהפועל ירושלים.
ג'יגסו (קומיקס)

ערך זה עוסק בדמות בדיונית. אם התכוונתם ללמידה באמצעות קבוצת הרכבה, ראו .
| --- | --- |

ג'יגסו הראשון, כפי שהופיע על עטיפת החוברת Punisher War Journal Vol.2 #18 מיוני 2008. אמנות מאת אריאל אוליבטי
 סוג:  נבל-על
 הוצאה לאור:  מארוול קומיקס
 הופעה ראשונה:  Amazing Spider-Man #161 (אוקטובר 1976)
 יוצרים:  לן ויין רוס אנדרו
 גילום הדמות:  דומיניק וסט ("המעניש: אזור מלחמה"), בן בארנס ("המעניש")
 מידע
 שם אמיתי:  בילי רוסו
 כינויים:  ביל, בילי היפה, ג'יגסו המעניש
 סטטוס:  פעיל
 מקצוע:  פושע
 כוחות:  צלף אמן, מומחה בנשקים, לוחם מיומן בקרב מגע ופנים אל פנים, סיבולת גבוהה לכאב, רפלקסים מהירים, חילוף חומרים על אנושי
 חבר לשעבר בקבוצה:  משפחת הפשע מאגיה, צבא הפשע של הברדס, הנאמנות (יחידת ההענשה)
 אזרחות:  ארצות הברית 
 דמויות קשורות
 משפחה:  הנרי רוסו (בן)
 אויבים:  המעניש 
 
ג'יגסו (באנגלית: Jigsaw, מסור אנכי ובהקשר הנוכחי פאזל) הוא דמות בדיונית של נבל-על המופיע בחוברות הקומיקס המעניש ביקום מארוול קומיקס. הדמות הופיעה לראשונה בחוברת Amazing Spider-Man #161 מאוקטובר 1976, ונוצרה על ידי הכותב לן ויין והמאייר רוס אנדרו.
ג'יגסו הוא האלטר אגו של בילי רוסו, מתנקש אשר פניו הושחתו בידי המעניש ובכך שניהם נעשו לאויבים מושבעים. הוא לרוב ניסה לחסל את המעניש לבדו אך לעיתים שיתף פעולה עם פושעים ונבלים אחרים דוגמת רב וסטיוארט קלארק, שצולק באירועי "פלישה סודית" באופן דומה לזה של רוסו. הוא אויב גם של גיבורי-העל ספיידרמן ודרדוויל, ונעשה גם אויב של טיגרה והאוונג'רס החדשים כשנעשה חבר בצבא הפשע של הברדס באירועי "פלישה סודית", "שלטון אפל" ומצור".
את דמותו של ג'יגסו גילם בסרט הלייב אקשן "המעניש: אזור מלחמה" השחקן דומיניק וסט. את דמותו בסדרת הלייב אקשן "המעניש" מגלם השחקן בן בארנס.
ביוגרפיה בדיונית > מקור, נגד המעניש

בילי רוסו נזרק מביתו בידי אביו המתעלל בגיל 10, ונעשה בבגרותו למתנקש להשכרה בשירות ראשי העולם התחתון, וזכה לכינוי "היפה" בגלל מראהו הנאה. לאחר מות משפחת קאסל, רוסו הושכר בידי פרנק קוסטה להתנקש בחיי כל האנשים הקשורים לחייו של השורד היחיד, אב המשפחה פרנק קאסל ורוסו מצליח במשימתו. קאסל כמעניש תקף את רוסו במועדון לילה השייך למשפחת הפשע מאגיה, והורג את כל הנוכחים חוץ ממנו כדי שיזהיר את מעסיקיו. הוא זורק את רוסו דרך חלון זכוכית, מה שמשחית ומצלק קשות את פניו. לאחר ניתוח פניו נראו כפאזל (Jigsaw), ומכאן שמו (וכן עקב מנהגו לבתר את גופות קורבנותיו בצורה המזכירה פאזל).
רוסו הפליל את המעניש ברצח, אך התוכנית נכשלה בגלל ספיידרמן ונייטקרולר היות שאחד מקרבנותיו של רוסו היה אחד מחבריו הטובים של נייטקרולר. הוא נלחם בספיידרמן שנית, וסימם את המעניש לכך שייפגע בברוטאליות גם בפושעים הקטנים ביותר. הוא מנסה להרוג את המעניש בכלא ונכשל, וזה מונע ממנו לברוח במהומות. מאוחר יותר, רוסו נראה מחוץ לכלא וכחלק מ"יחידת ההענשה" של ארגון "הנאמנות" הפועלת בסגנון המעניש, וזאת לאחר שעבר שטיפת מוח. הוא יצא מהשליטה והובס כאשר נלחם במעניש.
רוסו החל לשתף פעולה עם הכומר סמואל סמית', כומר בעל כוחות על-טבעיים. סמית' הציע לרפא את פניו של רוסו כדי שיעבוד עבורו, וזה יצא למסע קטל ורצח בהוראותיו. לאחר שסמית' ריפא את פניו, רוסו נהרג בידי המעניש והוקם לתחייה בידי סמית' ואדונו השד בלסקו. בקרב נגד המעניש, פניו הושחתו שוב כאשר המעניש מעך את פניו לתוך צמח אלוורה. הוא החל לרדוף אחר המעניש ובו בעת המשיך לעבוד כרוצח שכיר. כאשר המעניש זייף את מותו, רוסו סבל מהתמוטטות עצבים והתחזה למעניש בקצרה.
ביוגרפיה בדיונית > העידן המודרני ומוות

לאחר שנעצר על תקיפת ביתו של מאט מורדוק/דרדוויל, הוא נכלא בכלא "הרפסודה", שוחרר בבריחה ההמונית שאלקטרו ארגן ושבר את ידו של ספיידרמן בבריחה. הוא הובס בידי טיגרה לאחר בריחתו, ויצר קשר עם הקינגפין החדש של נבלי-העל, הברדס, כדי לנקום בה. בתמורה הוא הבטיח להצטרף לצבא הפשע החדש של הברדס. הברדס הביס את טיגרה ועינה אותה כבקשתו, והוא הצטרף לצבא הפשע. רוסו השתתף במתקפת הצבא על האוונג'רס החדשים בסנקטום סנטאורום, צלף בג'סיקה ג'ונס, שניצלה בידי ספיידרמן.
רוסו ניסה לנקום שוב במעניש, בכך שניסה להפוך שוטר צעיר לגרסה חדשה של המעניש באמצעות שטיפת מוח. הוא נלחם במעניש בגשר ברוקלין, ונלקח למעצר סוכנות S.H.I.E.L.D לאחר שהמעניש הציל את חייו. הוא נורה למוות בתאו בידי לין מייקלס, אך נראה בחיים ועזר לצבא הפשע בהדיפת גזע הסקרול הפולש. רוסו שיתף פעולה עם שותפו לשעבר של המעניש, סטיוארט קלארק/ג'יגסו השני, והם שכרו את המתנקשת ליידי גורגון להתחזות לאשתו השרופה של המעניש ותמרנו את בנו מחוץ לנישואין של רוסו ושותף נוסף בעברו של המעניש, הנרי, נגד המעניש. לאחר שהנרי בגד בהם, קלארק ניסה להורגו ורוסו הרג את קלארק. הוא עינה את הנרי לזמן קצר ונלחם במעניש, ונהרג כשנפל לתוך להבות הפיצוץ אשר גרם. בילי הופיע בחיים שנים לאחר מכן בהתאספות אדוני-הפשע של ניו יורק.
הערות שוליים

↑  Punisher Vol.7 #9
↑  Punisher: Year One #3-4
↑  Amazing Spider-Man #161-162
↑  Amazing Spider-Man #188
↑  Punisher #1
↑  Punisher #4-5
↑  Punisher Vol.2 #35-40
↑  Punisher Vol.3 #1-10
↑  Daredevil Vol.2 #61-64
↑  New Avengers #1-3
↑  New Avengers #35
↑  New Avengers Annual #2
↑  Punisher War Journal Vol.2 #11
↑  Punisher War Journal Vol.2 #18-23
↑  New Avengers #46
↑  Punisher: In the Blood #1-5
↑  Civil War II: Kingpin #1
ג'יי.לו מאת ג'ניפר לופז

| --- | --- |

 נתונים כלליים
 מייסדים:  ג'ניפר לופז
 תקופת הפעילות:  2001–הווה (כ־23 שנים)
 מיקום המטה:  ארצות הברית 
 ענפי תעשייה:  קוטי אינקורפרייטד 
 מוצרים עיקריים:  ביגוד 
 
ג'יי.לו מאת ג'ניפר לופז (באנגלית: J.Lo by Jennifer Lopez) הוא מותג לייף סטייל אמריקאי שהוקם על ידי הזמרת האמריקאית ג'ניפר לופז. מאז השקת בושם הבכורה שלה זוהר בשנת 2001, הקו התרחב וכלל בגדים, שעונים, אביזרים, מצעים ובשמים, וזכה להצלחה עצומה בארצות הברית ובשווקים הבין-לאומיים.
מאז 2010, קו הבגדים של לופז נמכר באופן בלעדי בקוהל'ס (אנ') בארצות הברית ובקופל (אנ') במקסיקו.
בשנת 2017 נרקמה שותפות לקולקציית נעליים עם ג'וזפה זנוטי. בשנת 2019, נרקמה שותפות נוספת של קולקציית הנעלה עם DSW.
היסטוריה

ב-2 באפריל 2001, הוכרז שלופז תשיק קו בגדים, בשם ג'יי.לו מאת ג'ניפר לופז, בעת עונת החגים. הקו, שכלל בסופו של דבר גם משקפיים, בגדי ים, אביזרים ובשמים, היה אמור להיות מגובה על ידי קבוצת השקעות בראשות אנדי הילפיגר ולארי שטמרמן. במהלך הכנס צוטטה לופז כאומרת כי: "הגיע הזמן שהעולם ילבש את העיצובים שלי".
לופז אמרה לכתבים שעיצוב בגדים הוא חלום ילדות שהתגשם, "עוד לפני שלמדתי לרקוד ולשיר ולשחק בסרטים, פשוט עיצבתי בגדים מחדש".
השפעה

שנה לאחר ההשקה הרשמית של הקו ב-2003, לופז כבר מכרה מוצרים בשווי 175 מיליון דולרים בארצות הברית בלבד. ג'פרי פיטרסון, יו"ר ומייסד Quepasa אמר "באופן דומה לאופן שבו Quepasa הייתה חלוצה של האינטרנט ההיספני ברמה הלאומית בארצות הברית במהלך שנות ה-90 המאוחרות, ג'ניפר לופז התחילה את הטרנד של מותגי אופנה מפורסמים בשנת 2001. זו דוגמה מצוינת לאופן שבו ניתן למנף את המותג החזק Quepasa בהשקת מוצרים מקוונים לקהל חדש".
בשמים

| שם | מין | שנה | חברה |
| --- | --- | --- | --- |
| זוהר מאת ג'יילו (2002) | אישה | 2002 | קוטי, בע"מ |
| עדיין ג'ניפר לופז | אישה | 2003 | קוטי, בע"מ |
| זוהר מיאמי | אישה | 2005 | קוטי, בע"מ |
| אהבה מהזוהר הראשון | אישה | 2005 | קוטי, בע"מ |
| לחיות כמו ג'ניפר לופז | אישה | 2005 | קוטי, בע"מ |
| זוהר אחרי החשיכה | אישה | 2006 | קוטי, בע"מ |
| חיים מובחרים | אישה | 2006 | קוטי, בע"מ |
| זוהר מאת ג'יילו מהדורה מוגבלת (שימר) | אישה | 2007 | קוטי, בע"מ |
| זוהר אחרי החשיכה ג'יי.לו מהדורה מוגבלת (שימר) | אישה | 2007 | קוטי, בע"מ |
| תשוקה | אישה | 2008 | קוטי, בע"מ |
| תשוקה עבור גבר | גבר | 2008 | קוטי, בע"מ |
| תשוקה לנצח | אישה | 2008 | קוטי, בע"מ |
| חיי פלטינה | אישה | 2008 | קוטי, בע"מ |
| זוהר סאן-קיס | אישה | 2009 | קוטי, בע"מ |
| הזוהר שלי | אישה | 2009 | קוטי, בע"מ |
| זוהר כחול | אישה | 2010 | קוטי, בע"מ |
| אהבה וזוהר | אישה | 2010 | קוטי, בע"מ |
| זוהר לוס אנג'לס | אישה | 2011 | קוטי, בע"מ |
| אהבה & אור | אישה | 2011` | קוטי, בע"מ |
| זוהר מאת ג'יילו (2012) | אישה | 2012 | קוטי, בע"מ |
| מי הזוהר | אישה | 2012 | קוטי, בע"מ |
| זוהר/ת לנצח | אישה | 2013 | קוטי, בע"מ |
| זוהר ריו | אישה | 2013 | קוטי, בע"מ |
| ג'יילאב | אישה | 2013 | קוטי, בע"מ |
| האלה הזוהרת | אישה | 2014 | קוטי, בע"מ |
| זוהר פראי | אישה | 2014 | קוטי, בע"מ |
| ג'יילוקס | אישה | 2015 | קוטי, בע"מ |
| ג'יילאסט | אישה | 2016 | קוטי, בע"מ |
| זוהר מתמשך | אישה | 2018 | קוטי, בע"מ |
| הבטחה | אישה | 2019 | קוטי, בע"מ |
בית העם (ירושלים)

| --- | --- |

 מידע כללי
 סוג:  מרכז תרבות 
 מיקום:  ירושלים 
 מדינה:  ישראל 
 הקמה ובנייה
 תקופת הבנייה:  ?–1961
 תאריך פתיחה רשמי:  1961 
 אדריכל:  דוד רזניק 
 קואורדינטות:  31°46′51″N 35°12′46″E﻿ / ﻿31.78096°N 35.21287°E﻿ / 31.78096; 35.21287
 אתר רשמי
 he
 
המבנה בו שכן בית העם בבית פרלמן, ברחוב יפו 70 בירושלים, 1948
האולם בעת ששימש את משפט אייכמן בשנת 1961
בית העם בשנת 1961, מבט מרחוב בצלאל
ציור הקיר האיקוני שמעטר את צד הבניין ברחוב בצלאל
היכל התרבות בית העם בירושלים (לשעבר: מרכז ז'ראר בכר) הוא מרכז למופעי תרבות ואמנות בתחומי התיאטרון, המוזיקה, הבידור והמחול בירושלים. המרכז שוכן ברחוב בצלאל 11. עם בנייתו, נקרא המרכז "בית העם" ובו התקיים משפטו של אייכמן. בתחילת שנות השמונים, הוחלף שמו לאחר שדרוג המתחם באמצעות תרומתו של מיליונר צרפתי. בשנת 2022, עם פתיחתו של המתחם המחודש, הוחזר שמו המקורי של המבנה ל"בית העם".